钦定古今图书集成/明伦汇编/氏族典/第640卷 > 《凌迪知万姓统谱》 > 耨碗温敦兀带
## 钦定古今图书集成/明伦汇编/氏族典/第640卷 > 《凌迪知万姓统谱》 > 耨碗温敦兀带

按《金史耨碗温敦兀带传》：“兀带，太师思忠侄也。天会间，充女直字学生。学问通达，观书史，工为诗，选为尚
书省令史，除右司都事，转行台右司郎中。入为左司
员外郎，累官同知大兴尹。京师盗贼止息，事无留滞。
再迁刑部尚书，改定海军节度使，除兵部尚书，改吏
部。正隆伐宋，为武定军都总管。世宗即位，遣使召之”，
授咸平尹，为北边行军都统。改会宁尹，都统如故。是
时，初定窝斡，人心未安。兀带为治宽简，多备御，谨斥
候，边郡以宁。改北京留守，以廉察举。兀带所在有能
名，无私过，由是入拜参知政事。世宗谕之曰：“凡在卿
上者，行事或不当理，咨禀不从，卿以所见奏闻，下位
有可用之才，当推荐之。”久之，属疾，上命左宣徽使敬
嗣晖往视，遣医治疗。薨，年四十七